En mand er blevet dømt for at have stjålet varer fra Bygma i Hjørring - hvor han selv var afdelingsleder.

Det koster en mand fra Hjørring fire måneders betinget fængsel at have stjålet varer for 72.232 kroner fra Bygma i Hjørring. Det afgjorde Retten i Hjørring i dag. Det kan undre, at han overhovedet havde brug for at stjæle, da han selv var afdelingsleder i butikken, mens han stjal i perioden 1. oktober 2011 til januar 2012. Han er nu dømt for tyveri. Han har ikke anket dommen.